bhū́ya ā́jyaṃ gr̥hṇātyattā́ramevaìtatpárimitataraṃ kánīyāṃsaṃ kurvaṃstásminvīryám bálaṃ dadhātyátha yádaṣṭau kŕ̥tva upabhr̥ti gr̥hṇankánīya ā́jyaṃ gr̥hṇā́tyādyámevaìtadaparimitataram bhū́yāṃsaṃ kurvaṃstámavīryamábalīyāṃsaṃ karoti tásmāduta rā́jāpārāṃ víśam prāvasāyā́pyekaveśmánaivá jinā́ti tvadyáthā tvatkāmáyate táthā sacata eténo ha tádvīryèṇa yájjuhvām bhū́ya ā́jyaṃ gr̥hṇā́ti sa yájjuhvā́ṃ gr̥hṇāti juhvaìva tájjuhoti yádupabhŕ̥ti gr̥hṇāti juhvaiva tájjuhoti